Diari Oficial de la Generalitat Valenciana


Sumari del DOGV 818, del 05-05-1988 (1988/811051)

ORDRE de 10 de març de 1988, de la Conselleria d'Agricultura i Pesca, relativa a ajudes a l'accés de les cooperatives i de les SAT als canals de comercialització, mitjançant processos de participació dels dirigents i socis en programes acordats amb aquesta Conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/03/10/(1)/dof/vci/html**

### Dades del document

Número de DOGV
:   818

Data del DOGV
:   05-05-1988

Secció del DOGV
:   DISPOSICIONS GENERALS

Número del document
:   1988/811051


Data del document
:   10-03-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de març de 1988, de la Conselleria d'Agricultura i Pesca, relativa a ajudes a l'accés de les cooperatives i de les SAT als canals de comercialització, mitjançant processos de participació dels dirigents i socis en programes acordats amb aquesta Conselleria.  
El Decret 198/1985, de 23 de desembre, del Consell de la Generalitat Valenciana, disposa l'aprovació de diverses actuacions conduents a la modernització del sector agrari valencià.  
Entre els elements que permeten diferenciar les cooperatives i les SAT d'altres empreses amb forma societària, trobem, d'una banda, la participació democràtica dels socis en l'adopció de decisions i en la gestió de l?entitat, i d'una altra, la cooperativa contribueix a fomentar un equilibri econòmic més just entre els seus socis mitjançant la participació econòmica de tots en l'activitat productiva i en la distribució dels resultats en proporció a l?esforç dels seus integrants.  
Ambdós trets, participació en la gestió sòcio-econòmica i en l'activitat productiva de l?entitat, són assumits pels agricultors si tenen prou informació sobre els objectius, les dificultats i els resultats de l?empresa comuna, i si s'estableixen en l'adopció de decisions les vies de participació adequades.  
Junt amb aquestes exigències de caràcter social, aquestes entitats han d'assolir una estructura i una dimensió suficients que els permeta ser competitives als mercats on concórreguen. A la Comunitat Valenciana, certs sectors cooperatius, com el citrícola, han aconseguit un desenvolupament important i penetrar en el mercat; altres, en canvi, per falta d'integració en cooperatives de segon o ulterior grau o en agrupacions de SAT, no han assolit el desenvolupament que, segons els seus recursos, podrien haver obtingut. La dispersió de l?oferta existent en aquests sectors no dificulta només l'accés als canals de comercialització, sinó també el coneixement de les preferències del consumidor i les possibilitats dels agricultors d'orientar la seua producció de cara a obtenir-ne una major rendibilitat.  
Amb el propòsit de potenciar la constitució de cooperatives de segon o ulterior grau i d'agrupacions de SAT, que permeten d'aconseguir un gran major de competivitat en el mercat, preferentment en els sectors del vi, l?oli, l'ametlla, la garrofa i els productes ramaders; a proposta de l'Institut de Cooperativisme Agrari Valencià (ICAV) i fent ús de les facultats que la Disposició Final Primera del Decret 198/1985, de 23 de desembre, m'atorga,  
ORDENE:  
Article primer  
La Conselleria d?agricultura i Pesca, fa pública la convocatòria per a la concessió de subvencions a les cooperatives o a les SAT que despleguen processos conduents a la constitució, al funcionament i a la consolidació de cooperatives de segon o ulterior grau o d'agrupacions de SAT, per a la comercialització en comú dels productes aportats per les entitats associades.  
Article segon  
Podran ser beneficiaris d'aquestes subvencions les cooperatives agràries i les SAT amb domicili a la Comunitat Valenciana, i en tindran preferència en la concessió les dedicades a la comercialització de vi, oli, ametlla, garrofa i productes ramaders.  
Article tercer  
Per a poder accedir a les subvencions que estableix aquesta Ordre, les cooperatives o SAT interessades hauran d'establir un conveni amb la Conselleria d?agricultura i Pesca que inclourà un pla d'actuació, en el qual s?especificaran els objectius perseguits, les entitats interessades, les línies generals d'actuació i les aportacions que cada part realitzarà, de cara a la constitució d'una cooperativa de segon grau o d'agrupacions de SAT per a la comercialització de productes agrícoles o ramaders.  
Article quart  
El conveni establert inclourà la creació d'una comissió mixta i en regularà la composició i el funcionament.  
Aquesta Comissió mixta, la compondran representants de la Conselleria i representants designats per totes les cooperatives o SAT signants del conveni.  
La susdita Comissió confeccionarà i desplegarà programes anuals concrets, gestionarà els estudis i recaptarà les informacions pertinents per tal de delimitar la magnitud del projecte i presentar-hi les alternatives adequades.  
Els consells rectors de les cooperatives o de les SAT participants en el conveni hauran de comunicar les diverses alternatives proposades per la Comissió als seus socis reunits en Assemblea General, els quals adoptaran en tot cas les decisions oportunes.  
En cas d'aconseguir el grau d'adhesió suficient, la Comissió gestionarà l?engegament de l'acord adoptat pels socis de les entitats de base.  
Article cinqué  
Les subvencions concedides d'acord amb aquesta Ordre estaran en funció del grau de desenvolupament que el projecte vaja adquirint:  
a) Podrà sol·licitar-se subvenció per a la realització de qualsevol activitat que, abans de la constitució de la cooperativa o agrupació, contribuesca, a judici de la Comissió, a elaborar possibles alternatives, com anàlisis de viabilitat, estudis de mercats, cursos, jornades, viatges d'estudis, confecció d'estatuts i reglaments, despeses de coordinació i administració de la Comissió Mixta, inversió en elements tècnics i/o comercials per a l'assaig de la comercialització conjunta, etc.  
Les despeses ocasionades per aquestes activitats, podran tenir una subvenció de fins un 100%. En tot cas, la quantia màxima de les subvencions no podrà excedir de la xifra de cinc milions de pessetes per conveni i any.  
Només podran obtenir aquesta ajuda les Comissions que es constituesquen, d'acord amb la present Ordre, durant els dos primers anys de funcionament, sense perjudici de poder acollir-s'hi amb posterioritat a la concessió de la subvenció que estableix el paràgraf següent.  
b) També podrà sol·licitar-se subvenció per les despeses que, ocasionades després de la constitució de la cooperativa de segon o ulterior grau o de l'agrupació, vagen destinades a dotar d'equipaments l'administració, adquirir elements tècnics i comercials, contractar professionals i qualsevol altra despesa d'inversió que, a judici de la comissió, contribuesca al bon funcionament i a la consolidació de l?entitat nova.  
La quantia a què poden arribar les subvencions per aquest concepte podrà ser del 70% del cost total, sempre que no supere la xifra de deu milions de pessetes per conveni i any.  
La durada màxima del fruïment d'aquesta subvenció serà de 3 anys.  
Per a poder acollir-se a les subvencions establertes en aquest paràgraf, l?entitat constituïda haurà de tenirun volum de negocis superior a 150 milions de pessetes percampanya. En determinats casos hom podrà rebaixar aquest volum mínim en funció de la importància del projecte i dels beneficis sòcio-econòmics que aquest puga reportar al sector o a l?àmbit territorial en què s'enquadre.  
Article sisé  
1. Per a sol·licitar les subvencions indicades enaquesta Ordre, haurà d'haver-se signat prèviament el conveni corresponent amb la Conselleria d?agricultura i Pesca.  
2. Les sol·licituds per a l?obtenció de les subvencions previstes al paràgraf a) de l'article cinqué, les haurà de remetre una de les cooperatives o SAT signants del conveni, en nom de les altres, a la Conselleria d?agricultura i Pesca, acompanyades de la documentació següent:  
- Explicació detallada del programa d'actuació acordat per la Comissió Mixta.  
- Quan la sol·licitud tindrà com a finalitat la pròrroga de subvenciones, concedides amb anterioritat per aquest concepte, caldrà presentar junt amb el programa exigit en el paràgraf anterior, una memòria que contindrà:  
1) L?estat del projecte i els resultats assolits.  
2) La divulgació que se n'ha realitzat als socis de les cooperatives o SAT integrades en el conveni.  
3) Els documents que acrediten el compliment, per les societats signants del conveni, de les obligacions fiscals i amb la Seguretat Social.  
3. Les sol·licituds per a l?obtenció de les subvencions previstes en l'apartat b) de l'article cinqué, les haurà de trametre el consell rector de la cooperativa de segon o ulterior grau, de la secció corresponent o de l'agrupació de SAT, a la Conselleria d?agricultura i Pesca, acompanyades de la documentació següent:  
- L?informe de la Comissió Mixta sobre la conveniència de la subvenció sol·licitada.  
- Els documents que acrediten el compliment per l?entitat de les obligacions fiscals i amb la Seguretat Social.  
- L?Institut de Cooperativisme Agrari Valencià sol·licitarà dels beneficiaris de les subvencions els documents que justifiquen que han estat utilitzades per a les finalitats per a les quals s'han atorgat.  
Article seté  
Després de presentar la documentació assenyalada en l'article anterior, la subvenció aprovada, objecte d'aquesta Ordre, serà feta efectiva amb càrrec als crèdits per a transferències de capital del Programa de l?Institut de Cooperativisme Agrari Valencià, contingut en l?Estat de Despeses per a 1988 del Pressupost de la Generalitat Valenciana.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
DISPOSICIO DEROGATORIA  
Queda derogada l?Ordre, de 24 de febrer de 1987, de la Conselleria d?agricultura i Pesca, relativa a ajudes a l'accés de les cooperatives als canals de comercialització, mitjançant processos de participació dels dirigents i socis en programes acordats amb aquesta Conselleria (DOGV de 30 de març de 1987, núm. 556).  
València, 10 de març de 1988.  
El Conseller d?agricultura i Pesca,  
LLUIS FONT DE MORA MONTESINOS


Còpia Permalink ELI